jkorsvik/nowiki_second_scrape_merged huggingface dataset:
Precision Air

Precision Air er Tanzanias største flyselskap, med base i Dar-es-Salaam. De har faste ruter for turister og forretningsfolk mellom Dar-es-Salaam og ti andre flyplasser i Tanzania, samt flyvninger til nabolandene Uganda og Kenya. Selskapets hovedflyplass er Julius Nyerere internasjonale lufthavn i Dar-es-Salaam. Andre viktige flyplasser er Kilimanjaro internasjonale lufthavn, Arusha lufthavn og Mwanza lufthavn.


== Historie ==
Precision Air ble etablert i 1991, og starta flyvninger i 1994. Det begynte som et åkersprøytingsfirma, men utvidet virksomheten for å betjene det økende turistmarkedet. De første faste rutene ble åpnet i november 1999. Selskapet var opprinnelig privat eid, men Kenya Airways kjøpte en andel på 49 % for 2 millioner dollar noen uker etter at deres rival South African Airways kjøpte en andel på 49 % i Air Tanzania. De resterende 51 % var eid av Michael Ngaleku Shirima.I 2006 ble Precision Air det første tanzanianske flyselskapet til å få sikkerhetsklarering fra IATA.


== Destinasjoner ==
 Tanzania
Julius Nyerere internasjonale lufthavn (Dar-es-Salaam), Arusha lufthavn, Mtwara lufthavn, Kilimanjaro internasjonale lufthavn, Musoma lufthavn, Mwanza lufthavn, Shinyanga lufthavn, Zanzibar internasjonale lufthavn
 Kenya
Moi internasjonale lufthavn (Mombasa), Jomo Kenyatta internasjonale lufthavn (Nairobi)
 Uganda
Entebbe internasjonale lufthavn


== Referanser ==


== Eksterne lenker ==
Offisielt nettsted 
(en) Precision Air – kategori av bilder, video eller lyd på Commons
Erik Dahlbergh

Erik Dahlbergh (født 10. oktober 1625 i Stockholm, død 16. januar 1703 samme sted) var en svensk greve, militær, arkitekt og embedsmann. I 1677 ble han krigsråd, i perioden 1687-1693 var han landshövding i Jönköping, i 1693 ble han utnevnt til feltmarskall og var samme år generalguvernør i Bremen og Verden, og fra 1696 til 1702 var han generalguvernør i Livland. Før han ble adlet i 1660, het han Erik Jönsson. Hans navn staves også Eric hhv. Dahlberg. 
Dahlbergh planla og redigerte det topografiske plansjeverket med kobbergraveringer over stormaktstidens Sverige, Suecia antiqua et hodierna (latin for «Det tidligere og nåværende Sverige»). Mange av kobbergraveringene er basert på Dahlberghs egne tegninger.
I sin militære karriere hadde Dahlbergh som adjudantgeneral og ingeniørrådgiver for kong Karl X Gustav, en stor andel i den svenske hærs kryssing av blant annet det frosne Storebælt. Ved Københavns beleiring og beleiringen av Kronborg slott ledet Dahlbergh ingeniørtroppene under Karl X Gustavs andre danske krig.
Dahlbergh er kjent for sine festningsbygg. Han ledet ombygging og nybygg av festninger i Göteborg, Malmö, Kalmar, Narva, Reval, Riga, Neumunde, Wismar, Stade og Karlsten. Også befestningene ved Karlskrona ble påbegynt av Dahlbergh som for eksempel Drottningskärs kastell. 


== Referanser ==


== Eksterne lenker ==
Dahlberg i Nordisk Familjeleksikon
1658 – Tåget över Bält
Suecia antiqua et hodierna

Suecia antiqua et hodierna (latin for «Det tidligere og nåværende Sverige») er et topografisk plansjeverk med kobbergraveringer over stormaktstidens Sverige. Verket inneholder 353 plansjer. Hundre plansjer viser byer i det daværende Sverige (med Österland – de daværende riksdeler i det nåværende Finland), litt flere plansjer av forskjellige slott og herregårder, mens de resterende viser forskjellige historiske steder som Birka og Uppsala Høje, kirker mv.
Verket ble først og fremst utarbeidet av arkitekt og embedsmann, greve Erik Dahlbergh (1625–1703) og ble finansiert av staten. Arbeidet ble påbegynt i 1660 ved at Dahlbergh reiste Sverige rundt for å tegne byer og viktige bygninger. Han ansatte de beste gravører fra Frankrike og Holland og reiste selv til Paris for å lede graveringsarbeidet. 
På grunn av Dahlberghs deltakelse i krigen mot Danmark, var det et cirka tiårig opphold i arbeidet inntil midten av 1680-årene. Dahlbergh fikk hjelp til tegningene av miniatyrkunstneren ved Antikvitetskollegium Johan Lithén (1663–1725), av gravøren Johannes Aveelen (fem stockholmsutsikter) og hoffmaler David Klöcker Ehrenstrahl. Til trykkingen benyttet man den forholdsvis nye teknikken med kobberstikk, med hjelp fra franske gravører. En tekstdel ble også planlagt. Da Dahlbergh døde i 1703, var ikke verket fullstendig.
Trykkingen av verket trakk i langdrag, til dels fordi flere av hovedpersonene døde. Noen av plansjene og også en mindre del av teksten ble trykket allerede i slutten av 1690-årene, men først i slutten av 1720-årene fantes verkets plansjedel som et noenlunde ferdig bokverk. Rundt tyve år senere var de fleste eksemplerer solgt.
Boken ble utgitt flere ganger i forskjellige nyutgaver. Den seneste utgaven er fra 1924. Tekstdelen ble imidlertid aldri utgitt.


== Eksterne lenker ==
Suecia antiqua et hodierna fra Kungliga biblioteket
(en) Suecia antiqua et hodierna – kategori av bilder, video eller lyd på Commons 
(en) Suecia antiqua et hodierna – galleri av bilder, video eller lyd på Commons
Aḥmad Šafīq

Aḥmad Muḥammad Šafīq (arabisk: احمد محمد شفيق; egyptiskarabisk uttale: [ˈʔæħmæd mæˈħæmːæd ʃæˈfiːʔ]; født 25. november 1941 i al-Qāhira) er en egyptisk offiser med graden luftmarskalk og politiker for det nasjonaldemokratiske parti. Fra 31. januar 2011 til 3. mars samme år fungerte han som landets 58. statsminister. Han var kandidat ved presidentvalget i Egypt 2012. I første valgomgang (23.–24. mai 2012) fikk han nest flest stemmer (23,7%) og gikk videre til den avgjørende runden, hvor han tapte mot Mohammed Mursi 16.–17. juni 2012. 
Tjue år gammel gikk Šafīq inn i det egyptiske flyvåpenet etter å ha fullført sin utdanning ved det egyptiske flyakademiet. Šafīq tjenestegjorde som jagerpilot og skvadron-, ving- og basekommandant, og han deltok i borgerkrigen i Nord-Jemen, seksdagerskrigen, utmattelseskrigen og jom kippur-krigen. Sin militære karriere endte han som øverstkommanderende for Egypts luftforsvar fra 1996 til 2002 med graden luftmarskalk. I 2002 gikk han inn i landets regjering som minister for sivil luftfart, en stilling han hadde til han ble statsminister.
31. januar 2011 ble han utnevnt til Egypts statsminister av president Hosni Mubarak som et mottrekk mot opprøret i Egypt i 2011. En måneds tid senere måtte han forlate stillingen 3. mars samme år, etter at han var blitt beskyldt for å være en etterlevning fra Mubaraks regime.
Han tapte knapt for Mohammed Mursi fra Det muslimske brorskapet ved presidentvalget i 2012. Han fikk 48,27 % av stemmene, mot Mursis 51,73 %.I september 2012 utstedte regjeringen en arrestordre mot Šafīq.


== Referanser ==
Kiyotaka Kuroda

Kiyotaka Kuroda (japansk: 黑田清隆 Kuroda Kiyotaka, født 16. oktober 1840, død 23. august 1900) var den andre statsministeren i Japan (30. april 1888 til 25. oktober 1889).
Kuroda ble født i Kagoshima, sønn av en samurai.Han var landbruks- og handelsminister i Hirobumi Itos regjering, før han ble statsminister.


== Referanser ==
Arusha lufthavn

Arusha lufthavn (IATA: ARK, ICAO: HTAR) er en flyplass i Tanzania som betjener byen Arusha i regionen Arusha. Flyplassen er i ferd med å utvides, med en forlengelse av rullebanen og nye terminalbygninger.
I 2004 var antall passasjerer ved flyplassen 87 252.


== Flyselskaper og destinasjoner ==


== Eksterne lenker ==
Tanzania Airports Authority
Wilhelm Holmboe-Berg

Wilhelm Holmboe-Berg (1899–1955) var en norsk politiker og forsikringsinspektør.Han var blant hovedmennene bak dannelsen av Oslo Unge Høyre i 1919. Dette ble en viktig forutsetning for at Unge Høyres Landsforbund kunne dannes i 1922. Holmboe-Berg var sekretær i Oslo Unge Høyre i 19 år. Han var også med på å danne Kristiania forsvarsklub av 1914.Han gikk Oslo handelsgymnasium og ble senere inspektør i Forsikringsaktieselskapet Hansa, der Halfdan Hansen var direktør ved Oslo-avdelingen.Han var enebarn av overrettssakfører Karl Berg og hustru Annina (Nini), født Holmboe.


== Referanser ==
Crime Inc.

Crime Inc. er en britisk dokumentarserie fra 1984 som omhandler den amerikanske mafiaen. Crimes Inc. regnes som den første serien som satte mafiaens forbryterske liv inn i en sammenheng og som viste dens utvikling på 1900-tallet. Den ble produsert og skrevet av Martin Short og regissert av Ian Stuttard. I tre år reiste Short på kryss og tvers i USA for å drive forskning omkring mafiaens forgreninger, og analysere organisasjonens innvirkning på det amerikanske samfunn. Med seg hadde han en detektiv fra Scotland Yard, to erfarne filmregissører og et filmmannskap.Serien ble sendt på NRK vinteren 1985 under tittelen «Mafiaen A/S». De norske kommentarene var ved Ole Christian Lagesen.


== Om serien ==
Crime Inc. ble godt mottatt av den britiske pressen. The Observer kåret den til den beste dokumentarserien for 1984.


== Referanser ==


== Eksterne lenker ==
(en) Crime Inc. på Internet Movie Database
Capercaillie

Capercaillie er en skotsk folkrockgruppe som ble startet av Donald Shaw og Karen Matheson rundt 1984. Navnet betyr tiur på skotsk-gælisk. De ga ut sitt første album Cascade i 1984. Sangen «Coisich, A Rùin» («Kom, min kjære»), var den første singelen med skotsk-gælisk tekst som kom inn på UK Top 40 (1992). Capercaillie fikk gullplaten for albumet Delirium, som sangen er hentet fra. 


== Bandmedlemmer (2008) ==
Karen Matheson – sang
Donald Shaw – keyboard, akkordeon
Charlie McKerron – fele
Michael McGoldrick – fløyte, tin whistle, uilleann pipes
Manus Lunny – bouzouki, gitar
Ewen Vernal – bass
Che Beresford – slagverk
David Chimp Robertson – perkusjon


== Tidligere medlemmer ==
Marc Duff – bodhrán, tin whistle, wind synth, rauschpfeife
John Saich – Bass, gitar
James Mackintosh – trommer
Shaun Craig – gitar, bouzouki
Martin MacLeod – bass, fele
Joan Maclachlan – fele, sang


== Diskografi ==


=== Album ===
1984: Cascade
1987: Crosswinds
1988: The Blood Is Strong
1989: Sidewaulk
1991: Delirium
1992: Get Out
1993: Secret People
1994: Capercaillie
1995: To The Moon
1995: Glenfinnan (Songs of the '45)
1995: The Blood is Strong
1997: Beautiful Wasteland
1998: Dusk Till Dawn: The Best Of Capercaillie
2000: Nàdurra
2002: Capercaillie Live in Concert
2002: Choice Language
2004: Grace and Pride
2008: Roses And Tears


== Eksterne lenker ==
(en) Capercaillie (band) – kategori av bilder, video eller lyd på Commons 
(en) Capercaillie på Discogs 
(en) Capercaillie på MusicBrainz 
(en) Capercaillie på Songkick 
(en) Capercaillie på Last.fm 
(en) Capercaillie på AllMusic 
(en) Capercaillies offisielle hjemmeside
(en) Capercaillies fullstendige diskografi
Folkeaksjonen ny rovdyrpolitikk

Folkeaksjonen ny rovdyrpolitikk er en norsk interesseorganisasjon som arbeider for reduserte rovdyrbestander. Den ble etablert som en landsdekkende organisasjon under landsmøtet på Hafjell den 17. juni 2000, etter et toårig forarbeid med rot i et folkemøte om rovdyr på Høylandet i Nord-Trøndelag den 4. februar 1998. Organisasjonen hadde over 8 000 medlemmer i 2011, og har 22 lokallag. Nils Solberg fra Tistedalen i Østfold er leder i landsstyret, mens Åsmund Ystad fra Stod i Nord-Trøndelag er sekretær/daglig leder.
Folkeaksjonen ny rovdyrpolitikk ønsker:
Å fjerne forvaltningsmodellen med kjerneområder.
Å gjøre rovdyrforvaltningen lokal.
Å gjøre effektive uttak av skadedyr.
Å motarbeide en fast ulvestamme i Norge.Organisasjonen utgir medlemsbladet Rovdyr fire ganger årlig.


== Referanser ==


== Eksterne lenker ==
Offisielt nettsted
Pemba lufthavn

Pemba lufthavn kan referere til:

Pemba lufthavn i Mosambik (IATA: POL, ICAO: FQPB)
Pemba lufthavn i Tanzania (IATA: PMA, ICAO: HTPE)
Solør, Østerdalen og Odalen fogderi

Solør, Østerdal og Odal fogderi, var en administrativ enhet (fogderi) i Akershus stiftamt opprettet 1665 ved sammenslåing av Solør fogderi og Østerdalen fogderi. Embetsdistriktet bestod av Vinger og Odalen, Grue og Hof og tinglagene i Østerdalen. Inngikk i Oplandenes amt fra 1757 og delt 1763 i Østerdalen fogderi og Solør og Odalen fogderi.


== Geistlig inndeling 1701 ==
Odalen prestegjeld
Strøm kirke
Ulleren anneks
Opstad anneks
Sand anneks
Mo anneks
Vinger prestegjeld
Vinger kirke
Grue prestegjeld
Grue kirke
Hof prestegjeld
Hof kirke
Elverum prestegjeld
Elverum kirke
Trysil anneks
Åmot prestegjeld
Åmot kirke
Elvedalens anneks
Rendalens anneks
Tønset prestegjeld
Tønset kirke
Tyldalen anneks
Lille Elvedals anneks
Kvikne anneks
Poul Reumert

Poul Hagen Reumert (født 26. mars 1883 i København, død 19. april 1968 i København) var en dansk karakterskuespiller, den sannsynligvis betydeligste i 1900-tallets danske teater.


== Teater og film ==
Han ble tatt opp i 1901 på Det kongelige Teaters elevskole, hvor han fikk Olaf Poulsen, Peter Jerndorff og Karl Mantzius som lærere og debuterte på scenen Det kongelige Teater som Herbert Corrie i "Da vi var enogtyve" i 1902. Hans siste rolle var som Christian IV i Elverhøj.
Reumert-prisen er oppkalt etter Reumert.
Reumert spilte i ca. 24 filmer og hadde i tillegg roller i noen fjernsynsproduksjoner.


== Ekteskap ==
Reumerts første ekteskap var med Helga Ingeborg Meyer (født 09.11.1886) stammer tre barn: 

høyesterettssakfører Michael Reumert (05.01.1914)
skuespiller Vibeke Elisabeth Reumert (03.10.1909-2003)
Dyveke Reumert (17.5.1911–22.8.1998).Ekteskapet ble oppløst i 1918.
I det andre ekteskapet ble Reumert ble gift den 2. mai 1919 med Rigmor Emmy Julie Reumert, født Dinesen (03.09.1893–15.02.1978). 
Han giftet seg for tredje gang med den islandske skuespiller Anna Borg i 1932. Hans tredje ekteskap varte til Anna Borgs død i 1963. Anna Borg omkom da et fly fra Icelandair styrtet på Nesøya under innflyvning til Fornebu-lufthavnen nær Oslo.  De fikk barna: Stefan (født 1934) og Torsten (født 1935).
Reumert ligger begravd med Anna Borg på Mariebjerg Kirkegård..


== Teater (utvalg) ==
Shylock i Købmanden i Venedig (Shakespeare)
Arnolphe i Fruentimmerskolen (Molière)
Jeronimus i Mascarade (Holberg)
Herman i Den politiske kannestøper (Holberg)
Rosiflengius i Det lykkelige Skibbrud (Holberg)
Skuespilleren i En Sjæl efter Døden (Heiberg)
Pastor Manders i Gjengangere (Ibsen)
Daniel Hejre i De unges forbund (Ibsen)
Løjtnant von Buddinge i Gjenboerne (Hostrup)
Meyer og (senere) Gamle Levin i Indenfor Murene (Nathansen)
Swedenhielm i Swedenhielms (Hj. Bergman)
Triquet i Eugen Onegin (Tsjajkovskij)
Hushovmesteren i Ariadne på Naxos (Richard Strauss)


== Filmografi (utvalg) ==
Afgrunden (1910)
Frøken Kirkemus (1941)
Søren Søndervold (1942)
Afsporet (1942)
Det brændende spørgsmål (1943)
Det ender med bryllup (1943)
De tre skolekammerater (1944)
Otte akkorder (1944)
Affæren Birte (1945)
Familien Swedenhielm (1947)
For frihed og ret (1949)


== Radioteater ==
Reumert medvirkede i en enestående rekke hørespill i det danske radioteateret, blant annet i Henrik Ibsens Jon Gabriel Borkmann.


== Priser og utmerkelser (utvalg) ==
2000 – Avbildet på danske frimerker
1955 – Jeanne og Henri Nathansens Minnelegat
1933 – Medaljen Ingenio et arti


== Referanser ==


== Eksterne lenker ==
Poul Reumert, bilder fra AistrupArkivet
Poul Reumert på Dansk Film og Teater
Robert Dinesen biografi på Det Danske Filminstitut
Poul Reumert hos danskefilm.dk
Poul Reumert hos gravsted.dk
(en) Poul Reumert på Internet Movie Database 
(sv) Poul Reumert i Svensk Filmdatabas 
(da) Poul Reumert på Filmdatabasen 
(da) Poul Reumert på danskefilm.dk 
(da) Poul Reumert på danskfilmogtv.dk 
(da) Poul Reumert på Scope 
(fr) Poul Reumert på Allociné 
(en) Poul Reumert hos The Movie Database
Nath Í mac Fiachrach

Nath Í mac Fiachrach (død ca. 445), også kjent som Feradach Dathí var en semihistorisk konge av Connacht og overkonge av Irland.
Nath Í var sønn av Fiachra og sønnesønn av Eochaid Mugmedon. Han var nevø av Niall Noigíallach som ifølge Francis John Byrne var hans forgjenger både som konge av Connacht og overkonge av Irland. Han var far til Ailill Molt, Ailills mor var Ethne ingen Chonrach Cais. 
Ifølge en sen mellomirsk saga, Aided Nath Í ocus a adnacol, skal Nath Í ha reist helt til Alpene, hvor han angriper tårnet til Forménus, konge av Thrakia, som hadde trukket seg tilbake dit som en eremitt. Forménus ber til Gud, hvorpå lynet slår ned i Nath Í og han dør.


== Referanser ==


== Kilder ==
Byrne, Francis John (1973). Irish Kings and High-Kings. London: Batsford. ISBN 0-7134-5882-8.
Gordon Gekko

Gordon Gekko, spilt av Michael Douglas, er hovedpersonen i filmene Wall Street fra 1987 og Wall Street: Money Never Sleeps fra 2010. Begge filmene ble regissert av Oliver Stone. 
Gekko har jobbet som aksjespekulant i store deler av sitt liv og er også oppført i Forbes' liste over de rikeste fiktive milliardærene i verden. Douglas vant Oscar for beste mannlige hovedrolle for rolleskildringen i Wall Street.
Det amerikanske filminstituttet har kåret filmfiguren til filmhistoriens 24. beste skurkeskikkelse. Hans replikk «Greed, for lack of a better word, is good.» («Grådighet - i mangel av et bedre ord - et godt.») ble i 2005 rangert blant de 100 beste replikkene i amerikansk filmhistorie, i kåringen AFI's 100 Years…100 Movie Quotes.


== Referanser ==


== Eksterne lenker ==
Gordon Gekko hos Internet Movie Database
Løken

Løken er et tettsted i Aurskog-Høland kommune i Akershus. Tettstedet har 1 645 innbyggere per 1. januar 2022, og ligger vest for Hølandselva, i krysset mellom riksvei 169 og riksvei 115. Løken ligger omtrent tre kilometer sør for tettstedet Fosser, og ca. 8 kilometer sørvest for kommunesenteret Bjørkelangen. Her ligger blant annet Løken kirke, Løken skole og Hofmoen skole. Fra 1898 til 1960 hadde stedet også en jernbanestasjon på Urskog-Hølandsbanen.


== Referanser ==
Knoppviklere

Knoppviklere (Spilonota spp.) er en slekt i sommerfuglfamilien viklere (Tortricidae) som hører til undergruppen Olethreutinae. Det er beskrevet 33 arter på verdensbasis, to av dem er funnet i Norge.


== Utseende ==
Middelsstore viklere, forvingen gjerne mørk ved roten og lys i den ytre delen.


== Levevis ==
Larvene lever på ulike urter, bartrær eller løvtrær.


== Utbredelse ==
Slekten er utbredt i hele den palearktiske sone og i Nord-Amerika.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
Underfamilien Olethreutinae
gruppe Eucosmini
slekten Spilonota Stephens, 1829 – to arter i Norge
epleknoppvikler, Spilonota ocellana (Denis & Schiffermüller, 1775)
lerkeknoppvikler, Spilonota laricana (Heinemann, 1863)
Arter som ikke er funnet i Europa, i alfabetisk rekkefølge:
Spilonota acrosema (Turner, 1946)
Spilonota albicana (Motschulsky, 1866)
Spilonota albitegulana Kuznetzov, 1997
Spilonota allodapa Diakonoff, 1953
Spilonota aphrocymba Meyrick, 1927
Spilonota babylonica Meyrick, 1912
Spilonota calceata (Meyrick, 1907)
Spilonota chlorotripta Meyrick, 1921
Spilonota conica Meyrick, 1911
Spilonota constrictana (Meyrick, 1881)
Spilonota cryptogramma Meyrick, 1922
Spilonota dissoplaca (Meyrick, 1936)
Spilonota distyliana Moriuti, 1958
Spilonota eremitana Moriuti, 1972
Spilonota hexametra Meyrick, 1920
Spilonota incretata Meyrick, 1931
Spilonota lechriaspis Meyrick, 1932
Spilonota lobata Diakonoff, 1953
Spilonota melanacta (Meyrick, 1907)
Spilonota melanocopa (Meyrick, 1912)
Spilonota mortuana (Walker, 1863)
Spilonota prognathana (Snellen, 1883)
Spilonota pyrochlora Diakonoff, 1953
Spilonota pyrusicola Liu & Liu, 1994
Spilonota quietana (Meyrick, 1881)
Spilonota ruficomana (Meyrick, 1881)
Spilonota selene Diakonoff, 1953
Spilonota semicurva (Meyrick, 1912)
Spilonota semirufana (Christoph, 1882)
Spilonota sinuosa Meyrick, 1917
Spilonota trilithopa (Meyrick in Caradja & Meyrick, 1937)


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider.


== Eksterne lenker ==
(en) Spilonota i Encyclopedia of Life 
(en) Spilonota i Global Biodiversity Information Facility 
(no) Spilonota hos Artsdatabanken 
(sv) Spilonota hos Dyntaxa 
(en) Spilonota hos Fauna Europaea 
(en) Spilonota hos NCBI 
(en) Kategori:Spilonota – bilder, video eller lyd på Wikimedia Commons 
Spilonota – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Roar Høyland

Roar Høyland (født 13. juli 1930 i Kristiania, død 30. mars 2022 i Oslo) var en prisbelønt norsk kunsthåndverker og skoleleder.
Høyland som ledet den da nye brukskunstorganisasjonen PLUS i Fredrikstad fra 1962-65. Ikke lenge etter fikk han satt sammen en ny designavdeling i Norway Design og ledet denne fra 1971–81. Høyland har formgitt en lang rekke produkter, utstillinger og bøker og mottatt flere internasjonale priser for sine arbeider. I 1972 tegnet han Axel Jensen's tegneserie i Dagbladet, Doktor Fantastisk sammen med Tore Bernitz Pedersen.  Hans fotografi er brukt i Finn Halds bøker.
Høyland var utdannet ved Statens håndverks- og kunstindustriskole og ble senere var rektor ved samme skole fra 1989-1996 inntil Dag Hofseth overtok.


== Verv ==
Norsk Form, medlem i det første styret 1992
Jacobprisen, i juryen 1996


== Referanser ==


== Eksterne lenker ==
(no) Roar Høyland i Store norske leksikon
Zeiraphera

Kveldviklere (Zeiraphera spp.) er en artsrik slekt i sommerfuglfamilien viklere (Tortricidae) som hører til undergruppen Olethreutinae. Det er beskrevet 33 arter på verdensbasis, fire av dem er funnet i Norge.


== Utseende ==
Middelsstore viklere (de norske artene med vingespenn 12-22 millimeter), gjerne brunlig spraglete.


== Levevis ==
Av de norske artene har tre larver som lever på bartrær, den fjerde på eik.


== Utbredelse ==
Slekten har en utbredelse i den palearktiske sone. Slekten finnes over hele Europa (også på Island) og i det nordlige Asia.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
Underfamilien Olethreutinae
gruppe Eucosmini
slekten Zeiraphera Treitschke, 1829 – fire arter i Norge
bartrekveldvikler, Zeiraphera griseana (Hübner, 1799)
edelgrankveldvikler, Zeiraphera rufimitrana (Herrich-Schäffer, 1851)
rustkveldvikler, Zeiraphera ratzeburgiana (Saxesen, 1840)
eikekveldvikler, Zeiraphera isertana (Fabricius, 1794)
Arter som ikke er funnet i Norge:
Zeiraphera argutana (Christoph, 1881)
Zeiraphera atra Falkovitsh, 1965
Zeiraphera bicolora Kawabe, 1976
Zeiraphera caeruleumana Kawabe, 1980
Zeiraphera canadensis Mutuura & Freeman, 1967
Zeiraphera claypoleana (Riley, 1882)
Zeiraphera corpulentana (Kennel, 1901)
Zeiraphera demutata (Walsingham, 1900)
Zeiraphera fortunana (Kearfott, 1907)
Zeiraphera fulvomixtana Kawabe, 1974
Zeiraphera funesta (Filipjev, 1931)
Zeiraphera gansuensis Liu & Bae, 1994
Zeiraphera hesperiana Mutuura & Freeman, 1967
Zeiraphera hiroshii Kawabe, 1980
Zeiraphera hohuanshana Kawabe, 1986
Zeiraphera improbana (Walker, 1863)
Zeiraphera lariciana Kawabe, 1980
Zeiraphera luciferana Kawabe, 1980
Zeiraphera nigra Kawabe, 1995
Zeiraphera pacifica Freeman, 1966
Zeiraphera shimekii Kawabe, 1974
Zeiraphera smaragdina Razowski, 1963
Zeiraphera subcorticana (Snellen, 1883)
Zeiraphera suzukii Oku, 1968
Zeiraphera taiwana Kawabe, 1986
Zeiraphera thymelopa (Meyrick in Caradja & Meyrick, 1938)
Zeiraphera unfortunana Powell, 1983
Zeiraphera vancouverana McDunnough, 1925
Zeiraphera virinea Falkovitsh, 1965


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider.


== Eksterne lenker ==
(en) Zeiraphera i Encyclopedia of Life 
(en) Zeiraphera i Global Biodiversity Information Facility 
(no) Zeiraphera hos Artsdatabanken 
(sv) Zeiraphera hos Dyntaxa 
(en) Zeiraphera hos Fauna Europaea 
(en) Zeiraphera hos NCBI 
(en) Kategori:Zeiraphera – bilder, video eller lyd på Wikimedia Commons 
Zeiraphera – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.